stanford-oval/wikipedia huggingface dataset:
24. toukokuuta
Kuolleita

1153 – David I, Skotlannin kuningas (s. 1085)
1543 – Niklas Koppernigk (”Nikolaus Kopernikus”), puolalainen tähtitieteilijä (De revolutionibus orbium coelestium) (s. 1473)
1681 – Nicodemus Tessin vanhempi, ruotsalainen arkkitehti (s. 1615)
1896 – Petter Wilhelm Aurén, suomalainen maanmittari ja kirjailija (s. 1826)
1896 – Luigi Federico Menabrea, italialainen matemaatikko, kenraali ja Italian pääministeri 1867–1869 (s. 1809)
1907 – Carl Johan Korsman, suomalainen laivanvarustaja ja talvimerenkulun uranuurtaja (s. 1829)
1915 – Francis Octavius Grenfell, englantilainen sotilaskapteeni (s. 1880)
1947 – Charles-Ferdinand Ramuz, sveitsiläinen kirjailija (s. 1878)
1950 – Mario Vergara, italialainen pappi, lähetyssaarnaaja ja marttyyri (s. 1910)
1950 – Archibald Wavell, englantilainen sotamarsalkka ja Intian varakuningas 1943–1947 (s. 1883)
1959 – John Foster Dulles, yhdysvaltalainen valtiomies ja Yhdysvaltain ulkoministeri 1953–1959 (s. 1888)
1963 – Elmore Brooks (”Elmore James”), yhdysvaltalainen kirjailija (s. 1918)
1965 – Edvard Björkenheim, suomalainen poliitikko (s. 1901)
1974 – Edward Kennedy Ellington (”Duke Ellington”), yhdysvaltalainen jazz-säveltäjä ja -muusikko (s. 1899)
1982 – Tauno Palo, suomalainen näyttelijä (Kulkurin valssi) (s. 1908)
1988 – Lauri Aadolf Puntila (”L. A. Puntila”), suomalainen kulttuuripoliitikko ja professori (s. 1907)
1990 – André van der Lof (”Dries van der Lof”), alankomaalainen autourheilija (s. 1919)
1991 – Harold Eugene Clark (”Gene Clark”), yhdysvaltalainen laulaja ("The Byrds") (s. 1944)
1995 – Harold Wilson, Yhdistyneen kuningaskunnan pääministeri 1964–1970 ja 1974–1976 (s. 1916)
1997 – Vesa Enne, suomalainen iskelmälaulaja ja lapsinäyttelijä (s. 1947)
1997 – Edward Mulhare, yhdysvaltalainen näyttelijä (Ritari Ässä) (s. 1923)
2000 – Belchior Joaquim da Silva Neto, brasilialainen katolinen piispa (s. 1918)
2000 – Kurt Schork, yhdysvaltalainen sotakirjeenvaihtaja (s. 1947)
2002 – Alpo Ruuth, suomalainen kirjailija (s. 1943)
2006 – Fred Klein (”Fritz Klein”), itävaltalaissyntyinen yhdysvaltalainen seksuaalisuuden tutkija ja psykiatri (s. 1932)
2007 – Hans Bjørnstad, norjalainen mäkihyppääjä (s. 1928)
2008 – Robert Knox (”Rob Knox”), brittiläinen näyttelijä (Harry Potter ja puoliverinen prinssi) (s. 1989)
2008 – Thomas Richard Martin (”Dick Martin”), yhdysvaltalainen koomikko (s. 1922)
2010 – Paul Gray, yhdysvaltalainen basisti ("Slipknot") (s. 1972)
2013 – Erik Granvik, suomalainen opettaja ja kirjailija (s. 1917)
2015 – Olavi Hurmerinta, suomalainen taidemaalari ja pilapiirtäjä (s. 1928)
2015 – Tanith Lee, brittiläinen tieteis-, kauhu- ja fantasiakirjailija (s. 1947)
2016 – Herbert Tsangtse Kwouk (”Burt Kwouk”), kiinalais-englantilainen näyttelijä (Vaaleanpunainen pantteri) (s. 1930)
2016 – Melvin Lazarus (”Mell Lazarus”), yhdysvaltalainen sarjakuvapiirtäjä (s. 1927)
2017 – Elsa Vuontisjärvi, suomalainen kirjailija (s. 1937)
2019 – Murray Gell-Mann, vuoden 1969 Nobelin fysiikanpalkinnon saanut yhdysvaltalainen fyysikko (kvarkkien keksijä) (s. 1929)
2023 – Tina Turner, yhdysvaltalaissyntyinen sveitsiläinen rocklaulaja (s. 1939)
Juhla- ja teemapäiviä

Eritrean itsenäisyyspäivä
kansainvälinen skitsofrenian ja psykoosisairauksien tietoisuuden päivä
| 0 | 1 | 2 |
| --- | --- | --- |
|  |   Lyhyt tiivistelmä päivästä 24. toukokuuta: |  |
:   Eritrean sijainti 1738 – John Wesley koki hengellisen herätyksen, mikä johti metodismin perustamiseen.  1819 – Yhdistyneen kuningaskunnan kuningatar Viktoria syntyi.  1955 – Suomen ensimmäinen televisiolähetys esitettiin.  1966 – Ranskalainen jalkapalloilija Éric Cantona syntyi.  1975 – Jääkiekon SM-liiga perustettiin.  1993 – Eritrea itsenäistyi Etiopiasta.  
Katso myös: kalenteri ~ 23. toukokuuta, 25. toukokuuta
Manmohan Singh

| Manmohan Singh |
| --- | --- |
 Singh vuonna 2018.
Rajya Sabhan edustaja Rajasthanista
 19. elokuuta 2019 – 3. huhtikuuta 2024  
Edeltäjä:  Madan Lal Saini
Seuraaja:  Sonia Gandhi
Intian pääministeri
 22. toukokuuta 2004 – 26. toukokuuta 2014  
Presidentti:  A. P. J. Abdul Kalam Pratibha Patil Pranab Mukherjee
Edeltäjä:  Atal Bihari Vajpayee
Seuraaja:  Narendra Modi
Henkilötiedot
Syntynyt: 26. syyskuuta 1932 Gah, Punjab, Brittiläinen Intia
Kuollut: 26. joulukuuta 2024 (92 vuotta) Delhi
Kansalaisuus:  intialainen
Ammatti:  ekonomisti
Puoliso:  Gursharan Kaur
Lapset:  3
Tiedot
Puolue:  Intian kongressipuolue
Uskonto:  sikhiläisyys
Manmohan Singh (pandžabiksi ਮਨਮੋਹਨ ਸਿੰਘ, Manmōhan Siṃgh, hindiksi मनमोहन सिंह, Manmauhan Sĩh; 26. syyskuuta 1932 Gah, Länsi-Punjab, nykyinen Pakistan – 26. joulukuuta 2024 Delhi) oli Intian pääministeri 22. toukokuuta 2004 – 26. toukokuuta 2014.
Tausta ja yksityiselämä

Singh suoritti kandidaatin (1952) ja maisterin tutkinnon (1954) Panjabin yliopistossa Chandigarhissa, kandidaatin tutkinnon Cambridgen yliopistossa (1957) ja filosofian tohtorin arvosanan taloustieteestä Oxfordin yliopiston Nuffield Collegessa (1962). Singh oli Intian historian koulutetuin pääministeri.
Singh työskenteli taloustieteilijänä Kansainvälisessä valuuttarahastossa, Aasian kehityspankissa ja Yhdistyneissä kansakunnissa. Hän opetti Punjabin yliopistossa ja Delhi School of Economicsissa. Vuonna 1971 hänestä tuli kauppaministeriön neuvonantaja. Hän oli Intian keskuspankin johtaja 1976–1980.
Vuonna 1958 Singh meni naimisiin Gursharan Kaurin kanssa. Kaur on Intian historiaan erikoistunut professori ja kirjailija. Parilla oli kolme tytärtä.
Uskonnolliselta vakaumukseltaan Singh oli sikhi ja pääministeriksi noustessaan hän oli Intian ensimmäinen sikhi, ja ensimmäinen muu kuin hindu, virassa. Singh oli kasvissyöjä.
Poliittinen ura

Vuosina 1982–1985 hän toimi kuvernöörinä ja vuosina 1991–1996 pääministeri P. V. Narasimha Raon hallituksessa talousministerinä.
Singh nimitettiin ylähuoneeseen Assamista 1991, jossa hän oli opposition johtajana 1998–2004. Kongressipuolue voitti 1998 vaalit, ja kommunistien vasemmistorintama päätti tukea sitä mutta jäi hallituksen ulkopuolelle. Kongressipuolueen johtaja Sonia Gandhi kieltäytyi kuitenkin pääministerin paikasta ja nimitti Singhin asemaan.
Pääministerinä Singh jatkoi talousuudistuksia, jotka aloitti 1991. Talouden vapauttaminen on johtanut nopeaan mutta epätasaiseen talouskasvuun. Ulkopoliittisesti Singh edisti neuvotteluja rauhasta Pakistanin kanssa ja sekä suhteita Afganistaniin, jossa hän vieraili ensimmäisenä Intian pääministerinä 29 vuoteen.
Singhin virkakautena Intia lähensi välejään voimakkaasti Yhdysvaltoihin ja solmi käänteentekevän sopimuksen ydinmateriaalista Yhdysvaltain kanssa, vaikkei olekaan ydinsulkusopimuksen jäsen. Singh ärsytti oppositiota ja omiaankin hylkäämällä Intian perinteisen liittolaisen Iranin sen riidassa Yhdysvaltain kanssa. Parlamentin puhemies Abhishek Manu Singhvi ehdotti jopa Intian korkeimman kunniamerkin Bharat Ratnan luovuttamista George W. Bushille, mikä kuitenkin tyrmättiin. Kongressipuolueen kanssa liitossa oleva parlamentin vasemmistolaita on arvostellut Singhia ankarasti "George W. Bushin uuden maailmanjärjestyksen seuraamisesta."
Pääministerikausien jälkeen ja viimeiset vuodet

Maaliskuussa 2015 Singh sai syytteet korruptiosta, rikollisesta salaliitosta ja virka-aseman väärinkäytöstä liittyen hiilikenttien hyödyntämiseen myönnettyihin lisensseihin hänen virkakautensa aikana. Singhiä on pidetty yhtenä Intian rehellisimmistä poliitikoista, vaikka korruptioskandaalit painoivatkin hänen hallitustaan.
Vuoden 2019 vaaleissa Singh valittiin Rajya Sabhaan Rajasthanin osavaltion edustajana. Hän jätti paikkansa vuonna 2024 ja hänen tilalleen valittiin Sonia Gandhi.
Singh kuoli 26. joulukuuta 2024. Hän oli aiemmin viikolla joutunut sairaalaan menetettyään tajuntansa.
Kunnianosoituksia

Padma Vibhushan (Intia, 1987)
Kuningas Abdulazizin ritarikunnan 1. luokka (Saudi-Arabia, 2010)
Keisaripuun kukkien ritarikunnan suurristi (Japani, 2014)
Carlos Menem

| Carlos Menem |
| --- | --- |
 Virallinen muotokuva (1995).
Argentiinan 48. presidentti
 8. heinäkuuta 1989 – 10. joulukuuta 1999  
Varapresidentti:  Eduardo Duhalde   Carlos Ruckauf
Edeltäjä:  Raúl Alfonsín
Seuraaja:  Fernando de la Rúa
Henkilötiedot
Syntynyt: 2. heinäkuuta 1930 Anillaco, Argentiina
Kuollut: 14. helmikuuta 2021 (90 vuotta) Buenos Aires, Argentiina
Puoliso:  Zulema Fátima Yoma (1966–1991) Cecilia Bolocco (2001–2007)
Tiedot
Puolue:  Partido Justicialista - PJ
 Nimikirjoitus
Carlos Saúl Menem Akil (2. heinäkuuta 1930 Anillaco, Argentiina – 14. helmikuuta 2021 Buenos Aires, Argentiina) oli Argentiinan presidentti 1989–1999.
Elämäkerta

Menemin vanhemmat olivat syyrialaisia maahanmuuttajia. Hän kääntyi myöhemmin katolilaisuuteen, koska Argentiinan presidentin piti vuoteen 1994 asti olla perustuslain mukaan kirkon jäsen.
Menem opiskeli Universidad Nacional de Córdobassa lakimieheksi. Hän sai kuuluisuutta puolustaessaan poliittisia vankeja vuoden 1955 vallankaappauksen jälkeen. Hän meni vuonna 1966 naimisiin Zulema Yoma de Menemin kanssa. 1980-luvulla pariskunta eli pitkiä aikoja erossa ja Menem nähtiin useiden muiden naisten seurassa. He palasivat virallisesti yhteen vuonna 1988.
Presidentiksi

Menem valittiin presidentiksi kesken laman ja hyperinflaation. Vaalikampanjassaan hän lupasi isoja palkankorotuksia ja "tuottavaa vallankumousta", mikä vetosi hänen peronilaisen Partido Justicialistaninsa perinteisiin kannattajiin, työväenluokkaan. Menem voitti vaalit helposti saaden 47,3 % äänistä, vastaan merkittävimmän vastaehdokkaansa Eduardo Angelozin 37 %, ja johti justiliastit voittoon myös alahuoneen- ja maakuntien vaaleissa.
Argentiinan peso sidottiin Yhdysvaltain dollariin ja valtionyhtiöitä yksityistettiin urakalla, jolloin ulkomaisen pääoman virtaus maahan sai pysäytettyä inflaation, mutta johti myös laajaan työttömyyteen. Vuosina 1990–1994 talousromahduksesta toipuvan Argentiinan BKT nousi ennätykselliset 35 %.
Alkumenestystä seurasi ongelmia kun dollarin arvo alkoi nousta 1995 jälkeen. Kansainvälinen valuuttarahasto pumppasi maahan rahaa, jota sillä ei ollut mahdollisuuksia maksaa takaisin ja Menemin kauden lopulla 1999–2002 alkoi uusi talousromahdus.
Armahduspäätös ja asekauppa

Menem myönsi 1990 armahduksen sotilasdiktatuurin aikaisista rikoksista yhdeksälle juntan johtajalle, muiden muassa Jorge Videlalle, Emilio Masseralle ja Leopoldo Galtierille. Tuomioistuin kumosi armahdukset vuonna 2007 perustuslain vastaisina.
Yksi Mememin valtakauden suurimmista skandaaleista oli argentiinalaisten aseiden myynti Ecuadoriin ja Kroatiaan 1991–1995. Ecuador oli tuolloin sodassa Perua vastaan. Menemiä vastaan nostetusta rikosjutusta tuli ensimmäinen demokraattisesti valittua presidenttiä vastaan nostettu. Hän oli myös seitsemän kuukautta kotiarestissa 2001, mutta tuolloin korkein oikeus hylkäsi syytteet tuolla kertaa. Vuonna 2008 alkaneesta käsittelystä Menem jäi pois vedoten terveydentilaansa
Menem ja 17 muuta syytettyä vapautettiin syytteistä syyskuussa 2011.
Yritys päästä toiselle kaudelle

Menem pyrki uudelleen presidentiksi 1999, mutta yritys epäonnistui, koska se tuomittiin perustuslain vastaiseksi. Menem sai 27. huhtikuuta 2003 pidetyissä vaaleissa ensimmäisellä kierroksella suurimman äänimäärän, mutta luovutti ennen toista kierrosta voiton Néstor Kirchnerille, jota hänellä ei ollut mahdollisuuksia voittaa.
Yksityiselämä

Menem erosi 1991 vaimostaan Zulema Yomasta. Heidän tyttärensä Zulema "Zulemita" María Eva Menem Yoma oli Menemin kaudella maan ensimmäinen nainen ja seurasi isäänsä virallisiin tilaisuuksiin. 70-vuotias Menem meni uudelleen naimisiin 2001 chileläisen tv-juontaja Cecilia Boloccon (s. 1965) kanssa, joka on vuoden 1987 Miss Universum. Menemin poika Carlos Saúl Facundo Menem Yoma kuoli helikopterionnettomuudessa 1995. Hän sai Boloccon kanssa toisen pojan Máximo Saúl Menem Boloccon vuonna 2003.
Aiheesta muualla

Wikimedia Commonsissa on kuvia tai muita tiedostoja aiheesta .
| 0 | 1 | 2 | 3 |
| --- | --- | --- | --- |
|  | Edeltäjä: Raúl Alfonsín | Argentiinan presidentti 1989–1999 | Seuraaja: Fernando de la Rúa |
| n k  Argentiinan presidentit |
| --- | --- | --- |
| Tasavalta (1861–) |  Bartolomé Mitre  Domingo Faustino Sarmiento  Nicolás Avellaneda  Julio Argentino Roca  Miguel Juárez Celman  Carlos Pellegrini  Luis Sáenz Peña  José Evaristo Uriburu  Julio Argentino Roca  Manuel Quintana  José Figueroa Alcorta  Roque Sáenz Peña  Victorino de la Plaza  Hipólito Yrigoyen  Marcelo Torcuato de Alvear  Hipólito Yrigoyen  José Félix Uriburu  Agustín Pedro Justo  Roberto María Ortiz  Ramón Castillo  Arturo Rawson  Pedro Pablo Ramírez  Edelmiro Julián Farrell  Juan  Perón  Eduardo Lonardi  Pedro Eugenio Aramburu  Arturo Frondizi  José María Guido  Arturo Umberto Illia  Juan Carlos Onganía  Roberto M. Levingston  Alejandro A. Lanusse  Héctor José Cámpora  Raúl Alberto Lastiri  Juan Perón  Isabel Martínez de Perón  Jorge Videla  Roberto Eduardo Viola  Leopoldo Galtieri  Reynaldo Bignone  Raúl Alfonsín  Carlos Menem  Fernando de la Rúa  Adolfo Rodríguez Saá  Eduardo Duhalde  Néstor Kirchner  Cristina Fernández de Kirchner  Mauricio Macri  Alberto Fernández  |  |
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Argentiina  Saksa  Israel  Yhdysvallat  Kroatia  Alankomaat  Puola 
Tieteilijät:  CiNii 
Henkilöt:  Deutsche Biographie  DDB 
Muut:  SNAC  IdRef
Putous (4. tuotantokausi)

| Putous |
| --- | --- |
 
 4. kauden DVD-julkaisu
 
Alkuperämaa:   Suomi
Esittäminen
Verkko:  MTV3
Ensimmäinen esitys:  2013-01-055. tammikuuta 2013
Viimeinen esitys:  2013-03-022. maaliskuuta 2013
Esitysten määrä:  8+1
DVD- ja Blu-ray-julkaisu
 Yhdysvallat:  –
 Eurooppa:  2013-06-055. kesäkuuta 2013
Kaudet
 ← Edellinen 3. tuotantokausi Seuraava → 5. tuotantokausi
Putouksen neljäs tuotantokausi esitettiin MTV3-kanavalla lauantai-iltaisin 5. tammikuuta 2013 alkaen. Kauden viimeinen lähetys, "Putous-UNICEF", esitettiin televisiossa 2. maaliskuuta 2013.
Neljännellä kaudella jatkoivat kaikki edelliskauden näyttelijät lukuun ottamatta Elena Leeveä. Jaakko Saariluoma palasi pääjuontajaksi esiintyen myös sketseissä.
Vuoden sketsihahmo -kilpailun voitti Jussi Vatasen esittämä Karim Z. Yskowicz.
Tulikoe ja Näytön paikka

| Jakso | Immuniteetin saaja | Tulikoe | Näytön paikassa | Näytön paikka -tehtävä |
| --- | --- | --- | --- | --- |
| 1. | ei kukaan | Vitsibattle (Näyttelijät vastaan stand up -koomikot) | Aku Hirviniemi | Tarina aiheesta "Häät" edellisten kausien sketsihahmoina |
| 2. | Aku Hirviniemi | Pertti Neumannin roastaus | Krista Kosonen | Itsensä roastaus |
| 3. | Krista Kosonen | Rikkinäinen tarina Jaakko Saariluoman kertomana | Jukka Rasila | Tarinan kertominen Martti Ahtisaarena, Aku Ankkana ja Jopena |
| 4. | Jukka Rasila | Antti Tuiskun musiikkivideon esittäminen matkimalla edellistä esittävää henkilöä | Riku Nieminen | Yleisön huudattaminen rokkikukkona |
| 5. | Krista Kosonen | Valehtelija, valehtelija -elokuvan kohtauksen esittäminen matkimalla edellistä esittävää henkilöä | Armi Toivanen | Uuden käyttötarkoituksen keksiminen trumpetille |
| 6. | ei kukaan | Toistensa dubbaaminen ryhmissä pareittain ryhmissä | Kaikki | Räppi Meitsi osaa dubbaa |
| 7. | Jukka Rasila | Selitä ja arvaa-kilpailu | Iina Kuustonen | Rakkauslaulu Jaakko Saariluomalle |
| 8. | Jussi Vatanen | Rikkinäinen tarina Jope Ruonansuun kertomana | Aku Hirviniemi | Tarina Jope Ruonansuun kanssa käyttäen Jopen Sivupersoona-hahmoa |
| Putous- UNICEF | Sui-Hing | 15 sekunnin vitsi | Karim Z. Yskowicz | Piirtää ja kirjoittaa tarina, kuinka UNICEFin apu menee perille |

Ensimmäisen Tulikoe-tehtävän sketsihahmot:
Mikko Zetterberg, Timo Harjakainen, Kete Rahkonen, Sui-Hing, Pilvi Pouta, Leena Hefner o.s. Herppeenluoma, Karim Z. Yskowicz
Ensimmäisen Tulikokeen joukkueet:
Näyttelijät: Jussi Vatanen, Jukka Rasila, Armi Toivanen, Riku Nieminen, Iina Kuustonen, Aku Hirviniemi, Krista Kosonen
Stand up -koomikot: Krisse Salminen, Ismo Leikola, Riku Suokas, Mika Eirtovaara, Marko Kämäräinen, Pirjo Heikkilä, Ilari Johansson
Vuoden sketsihahmo -kilpailu

| Sketsihahmo | Kuvaus | Näyttelijä | Hokema | Sija | Sisääntulomusiikki |
| --- | --- | --- | --- | --- | --- |
| Sisko Sikiö | simpeleläinen Kaksonen. Veli Sikiön kaksoissisar. | Iina Kuustonen | Näillä mennään! / Onks se miun vuki / Hyvä veli | 1. pudonnut 19. tammikuuta | Fredi – ”Pump pump” |
| Hänman | virolainen supersankari, EVP. Siviilissä Raivo Oksanen | Jukka Rasila | No hättää, soon Hänmän / | 2. pudonnut 26. tammikuuta | J. Karjalainen – ”Hän” |
| Kristoffer Taxfree | Laivoilla ja risteilyillä jatkuvasti kulkeva varastontäyttäjä | Krista Kosonen | Ristus mikä reissu / Soijaa pukkaa / Jono liikkuu / Terminaalihoitoon / Krisu ei kesää nää | 3. pudonnut 2. helmikuuta | Jack Jones – ”The Love Boat” |
| Sanna-Raipe Helminen | Tampereen Nekalassa asuva opiskelija | Armi Toivanen | Mitä mää ny sillee määny mitää tiärä / Näin o / No sama se ny mulle o | 4. pudonnut 9. helmikuuta | Cheek – ”Sokka irti” |
| Samppa Linna | turkulainen IT-firman kaveri | Aku Hirviniemi | Nyt tulee aivan mielenvikast läpändeerust / Saa käyttää, mut ei oo pakko hei/ Täsä mä olen | 3. sija 16. helmikuuta | PSY – ”Gangnam Style” / B. Dastardly - Music Pleeze (DVD) |
| Veli Sikiö | simpeleläinen muusikko, joka on välivuodella. Sisko Sikiön kaksoisveli. | Riku Nieminen | Odotus palkitsee / En mä lähe siihen / Älä koske muhun | 2. sija 23. helmikuuta | For the Imperium – ”Elisa” / Blues Saraceno - "Swiel 'N' Spin" (DVD) |
| Karim Z. Yskowicz | Porista kotoisin oleva lähtökohtaisesti maahanmuuttovastainen 45-vuotias kokoomusnuori | Jussi Vatanen | Uuh! / Ihana jutu / Ihana ola taala / Ihana somelainen muija / Some somelaisille | Voittaja 23. helmikuuta | Enigma – ”Return To Innocence” |
Katsojaluvut ja yllätystehtävät

Kauden ensimmäinen jakso keräsi 1 275 000 katsojaa, mikä oli ohjelman kaikkien aikojen eniten katsojia kerännyt avausjakso. Jakson lopussa (sketsihahmojen esittelyn aikaan) katsojaluvut nousivat jopa 1,4 miljoonaan, joka oli eniten katsojia kerännyt osuus jaksossa.
| Jakso | Esityspäivä | Katsojaluvut | Yllätystehtävä |
| --- | --- | --- | --- |
| 1 | 5. tammikuuta 2013 | 1 275 000 | — |
| 2 | 12. tammikuuta 2013 | 1 232 000 | — |
| 3 | 19. tammikuuta 2013 | 1 243 000 | Valtiollinen kriisi -sketsi uusin tyylilajein |
| 4 | 26. tammikuuta 2013 | 1 112 000 | The Voice of Finland -sketsi uusin tyylilajein |
| 5 | 2. helmikuuta 2013 | 1 160 000 | — |
| 6 | 9. helmikuuta 2013 | 1 134 000 | Sketsi Zlatan Ibrahimović ja Päivi Räsänen julkistavat seurustelusuhteensa lehdistötilaisuudessa |
| 7 | 16. helmikuuta 2013 | 1 208 000 | — |
| 8 | 23. helmikuuta 2013 | 1 368 000 | Still-kuva aiheesta Putouksen karonkka kello 3.05 |
| Putous- UNICEF | 2. maaliskuuta 2013 | 774 000 | Pikahahmon luominen minuutissa * |
Putous-UNICEF -jakson pikasketsihahmot: Reijo Ruka, Seppo Taalasmaa, Irwin Badwoman, Hank My-ass, Juha Pulla, Hinuri Pentti ja Pirkko Ruohonen-Lerner
31. joulukuuta

31. joulukuuta on gregoriaanisen kalenterin mukaan vuoden viimeinen eli 365. päivä (366. päivä karkausvuonna). 31. joulukuuta on uudenvuodenaatto.
Nimipäivät

suomalainen kalenteri: Sylvester, Silvo
suomenruotsalainen kalenteri: Sylvester
ortodoksinen kalenteri: Maila
pohjoissaamenkielinen kalenteri: Silvu
vanhemmissa kalentereissa: Sylwester
Tapahtumia

192 – Rooman keisari Commodus kuoli.
406 – Vandaalit, alaanit ja sveebit ylittivät Reinin: Gallian valtaus alkoi.
1600 – Englannin Itä-Intian kauppakomppania perustettiin.
1695 – Vilhelm II sääti Englannissa lasi-ikkunaveron, minkä takia monet kauppiaat muurasivat ikkunansa umpeen säästyäkseen verolta.
1775 – Yhdysvaltain vapaussota: Québecin taistelu päättyi brittien torjuntavoittoon.
1857 – Kuningatar Viktoria valitsi Kanadan pääkaupungiksi Ottawan.
1879 – Thomas Edison esitteli hehkulamppua ensimmäistä kertaa julkisesti Menlo Parkissa New Jerseyssä.
1904 – Uudenvuodenaattoa juhlittiin ensimmäistä kertaa New Yorkin Times Squarella (tuolloiselta nimeltään Longacre Square).
1917 – Venäjän hallitus lupasi hyväksyä Suomen itsenäisyyden.
1923 – Big Benin ja Britannian parlamenttitalon kellotornin muiden kellojen aikamerkki kuultiin ensimmäistä kertaa BBC:n radiolähetyksessä.
1944 – Toinen maailmansota: Unkari julisti sodan Saksalle.
1944 – Venäläismielisestä Lublinin kansalliskomiteasta muodostettiin Puolan väliaikainen hallitus.
1945 – Valtioneuvoston päätös setelinvaihdosta.
1946 – Toinen maailmansota: Yhdysvaltain presidentti Harry S. Truman julisti virallisesti vihollisuudet päättyneeksi.
1949 – Suomen kansanhuoltoministeriö lakkautettiin.
1953 – Sotakorvausteollisuuden valtuuskunta (SOTEVA) lopetti toimintansa.
1984 – Rock-yhtye Def Leppardin rumpali Rick Allen loukkaantui auto-onnettomuudessa, hänen vasen kätensä jouduttiin amputoimaan.
1986 – Suomen ensimmäiseksi tasa-arvovaltuutetuksi nimitettiin oikeustieteen tohtori Paavo Nikula.
1990 – Venäläinen Garri Kasparov puolusti menestyksellisesti shakin maailmanmestarin titteliään kukistamalla maanmiehensä Anatoli Karpovin.
1991 – Neuvostoliitto hajosi virallisesti.
1991 – El Salvadorin sisällissota: YK:n johdolla solmittiin alustava rauhansopimus taistelleiden osapuolten kesken. Sota päättyi helmikuussa 1992 alkaneeseen aselepoon, jota ei koskaan rikottu.
1994 – Ensimmäinen Tšetšenian sota: venäläiset joukot aloittivat etenemisen Tšetšenian pääkaupunki Groznyihin.
1995 – Viimeinen Lassi ja Leevi -sarjakuva julkaistiin.
1999 – Boris Jeltsin erosi Venäjän presidentin virasta. Vladimir Putinista tuli hänen seuraajansa.
1999 – Panaman kanava siirtyi täydellisesti Panaman hallintaan.
2002 − NMT-puhelinverkkojärjestelmä oli Suomessa käytössä viimeistä päivää.
2003 − Yleisradiossa lähetettiin Suomen Tietotoimiston viimeiset radiouutiset.
2004 – Taipei 101:n, tuolloin maailman korkeimman (101 kerrosta, 508 metriä) pilvenpiirtäjän avajaiset Taipeissa.
2009 – Ampumavälikohtaus Kauppakeskus Sellossa, Espoossa.
2009 − Ignalinan ydinvoimala Liettuassa suljettiin.
2015 − The Address Downtown Dubaissa tulipalo, jossa yksi kuoli ja useita loukkaantui.
23. tammikuuta

23. tammikuuta on gregoriaanisen kalenterin mukaan vuoden 23. päivä. Vuodesta on jäljellä 342 päivää (karkausvuonna 343).
Nimipäivät

suomalainen kalenteri: Enni, Eine, Eini, Enna
suomenruotsalainen kalenteri: Ingegerd, Ingela
ortodoksinen kalenteri: Klemens, Klemetti, Liimo, Oiva, Aatos
pohjoissaamenkielinen kalenteri: Lemet, Lemmá, Leammá, Leammu
vanhemmissa kalentereissa: Emerentia, Emerentius, Emilia, Emma, Meri